Vipperød Sognegård
Vipperød Sognegård har en sal, der bruges til særlige gudstjenester.
I 2008 fik Vipperød Sogn en ny sognegård med en kirkesal i Vipperød. Sognegården er en længebygning, der vender næsten stik nord-syd.
Bygningen er opført af små, gule teglsten med indgangsparti mod vest. Den sydlige gavl har store vinduespartier og solafskærmning med brede lameller.
Altertavlen fra 2009 er et mindre fløjalter, som er udført af Adi Holzer (f. 1936). Det afbilder Jesu fødsel.
Alter, døbefont og prædikestol er udført af Allan Holmstrøm i 1999.
Kirkesalen har desuden et maleri tre dele fra 2009 af Simon Aaen. Det har titlen Sandelig, Han var Guds Søn.